text: Kvinder fanger også fisk
  21 april 2013 kl. 12.45
  Ti kvinder var ude med snøren i dag ved en sø nær Esbjerg. De har lavet deres egen lystfiskerklub - kun for kvinder.
  Kvinderne mener, mænd ikke er de eneste, der kan fange en fisk, og det beviste de i dag. Flere gange var der bid. TV Syd var med, da det skete, og fiskene var var hverken længere eller tungere, end dem vi så.
  
  Over fem kilo
  Også kvinderne synes, det er dejligt at komme ud i frisk luft.I dag blev der fanget både bæk-ørred og regnbue-ørred. Vægt over et kilo. En enkelt over fem kilo.
  Lone Svane fra Hjerting ved Esbjerg har været ude med snøren i flere fiskesæsoner og synes det er rart at få fred til at tænke og vente i spænding på en fisk. Hun ventede ikke så længe i dag - og fik bid to gange.
  De kvindelige lystfiskere kalder sig Pink Ladies - næsten som Pink Salmon. De mødes en gang om måneden frem til den 5. oktober.S
  